*For idrettsforeningen og herrefotballaget, se Lillestrøm Sportsklubb*

**LSK Kvinner Fotballklubb** er en kvinnefotballklubb fra Lillestrøm. De har vunnet Toppserien sju ganger, delt flest med Trondheims-Ørn, samt vunnet seks cupgull og tatt «The Double» fem ganger.

Klubben ble stiftet 10. oktober 1989 som **Setskog/Høland**. I 2001 ble de **Team Strømmen** og overtok plassen i Toppserien. Siden desember 2009 heter de **LSK Kvinner FK**.

Historie
--------

### Setskog/Høland (–2000)

#### Setskog

Setskog var et av Norges mest anerkjente lag. De debuterte allerede fra begynnelsen av kvinnefotballen i norgesmesterskapet i 1978, der de kom til kvartfinalen. Dette ble den første av flere kvartfinaler for laget. Setskog kvalifiserte seg til den øverste divisjonen for kvinner i 1986, og var med fra begynnelsen, da den nasjonale serien begynte i 1987. I 1988 opplevde Setskog sitt muligens flaueste cupøyeblikk, da laget ble slått i første runde av Grorud, et lag som aldri før eller siden har markert seg i toppfotball for kvinner. I serien markerte Setskog seg med en femteplass som best i 1988.

Høland var også med fra begynnelsen, men har langt mer beskjedne plasseringer i cupen. I ligaen holdt de seg i 1. divisjon midt på treet fram til 1989, da laget rykket ned. 

#### Sammenslått med Høland

Imidlertid ble det aldri noe opphold i 2. divisjon, da Setskog og Høland ble slått sammen til Setskog/Høland i 1989. I sitt første år tangerte laget femteplassen, og i 1991 ble det fjerdeplass. 1992 ble klubbens beste år, da de fikk sølv i serien og vant cupen. Det ble sølv i 1995. Med unntak av 1999, ble Setskog/Hølands videre historie preget av kamp for å unngå nedrykk. Denne oppgaven lyktes de med, og Setskog/Høland, og deres fortsettelse, Team Strømmen, er ett av tre lag som aldri har rykket ned fra den øverste divisjonen for kvinner.

### Team Strømmen (2001–2009)

Fra 2001 ble laget flyttet til Strømmen og fikk navnet Team Strømmen. De fire første årene befant laget seg på 6. og 7.-plass, men før 2005-sesongen kom Hege Riise tilbake til Team Strømmen. I 2005 overrasket laget med en andreplass og en cupfinale mot Asker. Cupfinalen var jevn, og endte 0–0 etter ordinær tid. I ekstraomgangene raknet imidlertid alt, og laget tapte 0–4. Riise og laget fortsatte, og i 2006 ble det en 4.-plass. Mot slutten av sesongen annonserte trener Janne Jansson at han kom til å trekke seg som trener, og spillende assistenttrener Riise tok over hovedtrenerrollen. I sitt første år som trener lyktes det henne å bekrefte Team Strømmens posisjon som et av landets beste lag med en femteplass, og i 2008 kopierte hun Janssons bedrift ved å vinne sølv både i serie og cup. Dette var delvis på grunn av fire importspillere fra USA og Canada; Lindsey Carstens, Ella Masar, Rhian Wilkinson og Diana Matheson. Særlig var Masar en giftig spiller. Imidlertid ble hun tatt ut på fotballaget Chicago Red Stars i Den amerikanske proffligaen. Team Strømmens innsats i høsthalvåret var særdeles imponerende. Team Strømmen var et eneste laget som lyktes i å slå suverende Røa, og fram til Team Strømmen tapte den siste seriekampen, som for Team Strømmen var betydningsløs, mot Arna-Bjørnar, var de høstens formlag med flest poeng. I cupfinalen møtte Team Strømmen igjen Røa, og hadde et lite tak på seriemestrene ettersom de hadde slått dem på bortebane. Imidlertid var Røa det dominerende laget, og enda en streng offsideavgjørelse hindret utlikning til 2-2 mot slutten av andre omgang, var Team Strømmen et nummer for lite.

I sin siste sesong som Team Strømmen hadde de fått tilbake Janne Jansson for en énsesongkontrakt. Uten Masar, men med Una Nwajei, kunne Team Strømmen ha fått det brukbart til om det ikke hadde vært for de mange frafallene. Graviditet og skader ødela mye av sesongen, og med den bakgrunnen kan man kalle sesongen hederlg.

Gjennom sin andreplass i 2008 var Team Strømmen kvalifisert til Mesterligaen 2009/2010. De kom i pulje med den kroatiske og den estiske seriemesteren samt Everton LFC fra England. Team Strømmen vant mer overbevisende enn Everton mot de svakere lagene, så den avsluttende kampen, mellom de to lagene, ble avgjørende. Team Strømmen greide seg med uavgjort, og var videre til det var ett minutt på overtid. Da scoret Everton, og Team Strømmen var ute av Mesterligaen. Team Strømmens skuffende høstsesong hadde en slags gulrot; laget kom til cupfinalen, igjen mot Røa. Kampen ble mye jevnere enn fjorårets finale, men Team Strømmen tapte etter en drømmetreff av Elise Thorsnes.

### LSK Kvinner (2010–)

Den 23. februar 2009 ble Team Strømmen og Lillestrøm Sportsklubb enige om å slå sammen lagene, slik at Team Strømmen allerede fra 2009, etter sesongslutt og en oppvisningskamp, ble hetende LSK Kvinner. Dermed ble de det andre laget som konverterer til et Tippeligalag etter Stabæk Fotball Kvinner. Det nye laget vil spille i LSKs farger, og dermed ble de også det andre laget med gule overdeler. Interessant nok hadde seniorlaget Setskog i Setskog/Høland også gule overdeler, om enn med blå bukser. Som del av avtalen kunne ikke det nye laget hete Lillestrøm, og heter derfor formelt LSK Kvinner Fotballklubb, på folkemunne LSK Kvinner. Likevel spiller LSK Kvinner altså i LSKs farger og assosierer seg med Kanarifansen.

Resultatmessig ble sesongen en mild skuffelse. Etter å ha ledet de første seks serierundene, kom LSK Kvinner til slutt på sjetteplass etter en dårlig høstsesong. Laget tapte i semifinalen i cupen, igjen for Røa.

Spillerstall
------------

*oppdatert 14. mars 2024.*

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Nr. |  | Posisjon | Spiller |
| --- | --- | --- | --- |
| 1 | Norges flagg | K | Thiril Erichsen |
| 2 | Norges flagg | F | Josefine Løken |
| 3 | Norges flagg | F | Oda Johansen |
| 4 | Norges flagg | F | Marte Hjelmhaug |
| 5 | Norges flagg | F | Camilla Huseby |
| 6 | Finlands flagg | MB | Oona Siren |
| 7 | Sveriges flagg | A | Amanda Johnsson Haahr |
| 8 | Norges flagg | MB | Mille Ivi Christensen |
| 9 | Islands flagg | A | Ásdís Karen Halldórsdóttir |
| 10 | Serbias flagg | A | Miljana Ivanović |
| 11 | Norges flagg | A | Thea Kyvåg |
| 12 | Norges flagg | A | Christina Herseth |

 |  | 

| Nr. |  | Posisjon | Spiller |
| --- | --- | --- | --- |
| 13 | Norges flagg | K | Cecilie Fiskerstrand |
| 14 | Norges flagg | F | Emilie Woldvik  |
| 15 | Norges flagg | F | Linnea Olausson Tveit |
| 16 | Norges flagg | MB | Katrine Winnem Jørgensen |
| 17 | Norges flagg | MB | Kaja Bjelde Hjelmhaug |
| 19 | Finlands flagg | MB | Emma Peuhkurinen |
| 20 | Norges flagg | F | Helene Dønnum Veum |
| 22 | Norges flagg | A | Luana Cotrau |
| 24 | Norges flagg | F | Mia Authen |
| 33 | Norges flagg | MB | Tilde Andersson Korsbåndskadet, ute til 2025 |
| 35 | Norges flagg | A | Emma Reshane |
| 99 | Norges flagg | MB | Tonje Erikstein |

 |

### Utlånte spillere

|  |  |  |  |  |
| --- | --- | --- | --- | --- |
| 

| Nr. |  | Posisjon | Spiller |
| --- | --- | --- | --- |

 |

Tidligere sesonger
------------------

| Nivå |  | Sesong | Pos. | Ant. | V | U | T | For | Mot | P. | NM | UEFA | Toppscorer (i serien) |
| --- | --- | --- | --- | --- | --- | --- | --- | --- | --- | --- | --- | --- | --- |
| Som **Team Strømmen** |
| 1 | 2001 | Toppserien | **6** | 18 | 6 | 0 | 12 | 31 | 50 | **18** | Semifinale |  | Norges flagg Elene Moseby (19 mål) |
| 1 | 2002 | Toppserien | **6** | 18 | 6 | 2 | 10 | 29 | 59 | **20** | Kvartfinale |  | Norges flagg Elene Moseby (19 mål) |
| 1 | 2003 | Toppserien | **7** | 18 | 6 | 2 | 10 | 33 | 47 | **20** | Semifinale |  | Norges flagg Elene Moseby (11 mål) |
| 1 | 2004 | Toppserien | **6** | 18 | 7 | 2 | 9 | 36 | 39 | **23** | Kvartfinale |  | Norges flagg Elene Moseby (17 mål) |
| 1 | 2005 | Toppserien | **2** | 18 | 12 | 3 | 3 | 44 | 22 | **39** | Sølv |  | Norges flagg Juliane Olstad (8 mål) |
| 1 | 2006 | Toppserien | **4** | 18 | 12 | 2 | 4 | 46 | 25 | **38** | Kvartfinale |  | Norges flagg Elene Moseby (16 mål) |
| 1 | 2007 | Toppserien | **5** | 22 | 10 | 6 | 6 | 37 | 29 | **36** | Kvartfinale |  | Norges flagg Lene Storløkken (9 mål) |
| 1 | 2008 | Toppserien | **2** | 22 | 14 | 4 | 4 | 44 | 22 | **46** | Sølv |  | Norges flagg Nasra Abdullah (8 mål) |
| 1 | 2009 | Toppserien | **4** | 22 | 11 | 3 | 8 | 48 | 31 | **36** | Sølv | Gruppesp. | Englands flagg Una Nwajei (14 mål) |
| Som **LSK Kvinner** |
| 1 | 2010 | Toppserien | **6** | 22 | 11 | 3 | 8 | 42 | 32 | **36** | Semifinale |  | Norges flagg Nasra Abdullah (11 mål) |
| 1 | 2011 | Toppserien | **5** | 22 | 13 | 1 | 8 | 47 | 42 | **40** | Kvartfinale |  | Norges flagg Nasra Abdullah (10 mål) |
| 1 | 2012 | Toppserien | **1** | 22 | 18 | 2 | 2 | 66 | 17 | **56** | Kvartfinale |  | Norges flagg Isabell Herlovsen (25 mål) |
| 1 | 2013 | Toppserien | **2** | 22 | 15 | 4 | 3 | 51 | 18 | **49** | Semifinale |  | Norges flagg Emilie Haavi (12 mål) |
| 1 | 2014 | Toppserien | **1** | 22 | 18 | 3 | 1 | 64 | 14 | **57** | **Gull** | 1/32 | Norges flagg Emilie Haavi (16 mål) |
| 1 | 2015 | Toppserien | **1** | 22 | 18 | 2 | 2 | 58 | 16 | **56** | **Gull** | 1/16 | Norges flagg Isabell Herlovsen (19 mål) |
| 1 | 2016 | Toppserien | **1** | 22 | 19 | 3 | 0 | 88 | 10 | **60** | **Gull** | 1/16 | Norges flagg Isabell Herlovsen (30 mål) |
| 1 | 2017 | Toppserien | **1** | 22 | 20 | 1 | 1 | 71 | 15 | **61** | Semifinale | 1/8 | Norges flagg Guro Reiten (18 mål) |
| 1 | 2018 | Toppserien | **1** | 22 | 19 | 2 | 1 | 68 | 18 | **59** | **Gull** | 1/4 | Norges flagg Guro Reiten (21 mål) |
| 1 | 2019 | Toppserien | **1** | 22 | 15 | 5 | 2 | 51 | 18 | **50** | **Gull** | Gruppesp. | Norges flagg Guro Reiten (12 mål)
Norges flagg Elise Thorsnes (12 mål) |
| 1 | 2020 | Toppserien | **5** | 18 | 9 | 2 | 7 | 29 | 23 | **29** | Sølv |  | Norges flagg Sophie Román Haug (8 mål) |
| 1 | 2021 | Toppserien | **3** | 18 | 12 | 1 | 5 | 46 | 32 | **37** | Semifinale |  | Norges flagg Emilie Haavi (13 mål) |
| 1 | 2022 | Toppserien Grunnspill | 7 | 18 | 6 | 5 | 7 | 23 | 21 | 26 | Kvartfinale |  | Norges flagg Emma Stølen Godø (9 mål) |
| Nedrykkssluttspill | **3** | 7 | 3 | 2 | 2 | 14 | 9 | **11** |
| 1 | 2023 | Toppserien | **3** | 27 | 16 | 7 | 4 | 44 | 21 | **55** | Semifinale |  | Norges flagg Emma Stølen Godø (8 mål) |
|

Resultater i Europa
-------------------

Utdypende artikkel: LSK Kvinner i europeisk fotball

* Mesterligaen i fotball for kvinner 2013/2014: 32-delsfinale (utslått av Malmö FF Dam 1–3 og 0–5)
* Mesterligaen i fotball for kvinner 2015/2016: 16-delsfinale (utslått av 1. FFC Frankfurt etter 0–2 og 2–0 og påfølgende straffesparkkonkurranse)
* Mesterligaen i fotball for kvinner 2016/2017: 16-delsfinale (utslått av Paris Saint-Germain Féminines PSG etter 3–1 og 1–4)
* Mesterligaen i fotball for kvinner 2017/2018: 8-delsfinale (utslått av Manchester City W.F.C. med 0–5 og 1–2)
* Mesterligaen i fotball for kvinner 2018/2019: kvartfinale (utslått av Barcelona Kvinner med 0–3 og 0–1 hjemme)
* Mesterligaen i fotball for kvinner 2019/2020: kvalifisering (utslått av Anderlecht i gruppespill)

Landslagsspillere
-----------------

Disse spillere har pr. 2019 spilt A-landskamper for Norge som representant for Setskog, Setskog/Høland, Team Strømmen og LSK Kvinner:

1. Bente Melbye (1978)
2. Ranveig Karlsen (1978–1985)
3. Tone Opseth (1980–1987)
4. Hege Riise (1990–2004)
5. Elin Krokan (1992–1994)
6. Rakel Rauntun (1992)
7. Katrine Nysveen (1993–1994)
8. Elene Moseby (2001–2004)
9. Maritha Kaufmann (2005–2007)
10. Lene Storløkken (2006–2011)
11. Marita Skammelsrud Lund (2007–2016)
12. Marit Sandvei (2009–2016)
13. Nasra Abdullah (2009)
14. Isabell Herlovsen (2011–2016)
15. Cecilie Pedersen (2012)
16. Ingrid Moe Wold (2012–2021)
17. Mari Karoline Knudsen (2012–2013)
18. Emilie Haavi (2013–)
19. Lene Mykjåland (2013–2016)
20. Anja Sønstevold (2015–)
21. Cecilie Fiskerstrand (2016–)
22. Guro Reiten (2017–2019)
23. Ingrid Marie Karlsen Spord (2017)
24. Synne Skinnes Hansen (2017–2019)
25. Ingrid Syrstad Engen (2018–2019)
26. Elise Thorsnes (2019)
27. Therese Sessy Åsland (2019–)
28. Emilie Nautnes (2019–)

Meritter
--------

* **Toppserien**
	+ Seriemesterskap (7): 2012, 2014, 2015, 2016, 2017, 2018, 2019
	+ Seriesølv (5): 1992, 1995, 2005, 2008, 2013
	+ Seriebronse (1): 2021

* **Norgesmesterskapet**
	+ Cupmesterskap (6): 1992, 2014, 2015, 2016, 2018, 2019
	+ NM-Sølv (3): 2005, 2008, 2009

Referanser
----------

1. ↑  Team Strømmen blir LSK damer Arkivert 26. februar 2009 hos Wayback Machine. – Damer ble til Kvinner fordi sistnevnte regnes som korrekt betegnelse

Eksterne lenker
---------------

* (no) Offisielt nettsted Rediger på Wikidata

| * v
* d
* r
Toppserien 2023 |
| --- |
| Lag | 
* Arna-Bjørnar
* Avaldsnes
* Brann
* LSK Kvinner
* Lyn
* Rosenborg
* Røa
* Stabæk
* Vålerenga
* Åsane

 |
| Serierunder | 
* 1.
* 2.
* 3.
* 4.
* 5.
* 6.
* 7.
* 8.
* 9.
* 10.
* 11.
* 12.
* 13.
* 14.
* 15.
* 16.
* 17.
* 18.
* 19.
* 20.
* 21.
* 22.
* 23.
* 24.
* 25.
* 26.
* 27.
* Kvalifisering

 |
| Statistikk | 
* Rundestatistikk
* Målscorere
* Selvmål
* Straffer
* Hat-tricks
* Målgivende pasninger
* Holdt nullen
* Innslupne mål
* Gule kort
* Røde kort
* Kort etter klubb
* Tilskuertall
* Spillerbørs
* Rundens lag

 |
| Lagartikler for 2023 | 
* Arna-Bjørnar
* Avaldsnes
* Brann
* LSK Kvinner
* Lyn
* Rosenborg
* Røa
* Stabæk
* Vålerenga
* Åsane

 |

| * v
* d
* r
2. divisjon fotball for kvinner, avdeling 3 2024 |
| --- |
|  | 
* KFUM Oslo
* Krokelvdalen
* Lillestrøm
* LSK Kvinner 2
* Medkila
* Molde
* Mjølner
* Rosenborg 2
* Steinkjer
* Tiller

 | Norges flagg |

|  |  |
| --- | --- |
| Oppslagsverk/autoritetsdata | Store norske leksikon
 |